钦定古今图书集成/明伦汇编/氏族典/第382卷 > 李重
## 钦定古今图书集成/明伦汇编/氏族典/第382卷 > 李重

按《晋书李重传》：“重字茂曾，江夏锺武人。父景，秦州刺
史。重为始平王文学，上疏陈九品之法，为弊已甚。迁
太子舍人，转尚书郎，再迁中书郎。每大事及疑议，辄
参以经典，处决，多皆施行。迁尚书吏部郎，务抑华竞，
不通私谒，特留心隐逸。由是群才毕举，海内莫不归
心。重与李毅同为吏部郎，时王戎为尚书，重以清尚”
见称，毅淹通有智识，虽二人操异，然俱处要职。戎以
识会待之，各得其所。出为行讨卤护军、平阳太守。正
身率下，在职三年，弹黜四县。弟嶷，亡表去官。永康初，
赵王伦用为相国左司马，以忧逼成疾而卒。子式，官
至侍中，咸和初卒。